এই গৌরবময় প্রেম অভিজাত নিয়মনীতিরও ছিল পরিপন্থি, কারণ এক্ষেত্রে নারীটিকে হতে হতো বিবাহিতা আর ত্র“বাদুর প্রেমিকটিকে হতে হতো সামাজিকভাবে নিু মর্যাদার একজন। এই প্রেম ছিল অসমবংশ ও দাম্পত্যমর্যাদা, উভয় বিবেচনায়। সুতরাং তা ছিল এক অর্থে সংস্কারমুখী এবং নাশকতাপন্থিও। এই কোর্টলি লাভ বা অভিজাত প্রেমের বিপরীত সাযুজ্যে অন্য একধরনের প্রেম দেখা দিয়েছিল স্পেন এবং মেক্সিকো ও পেরুর ঔপনিবেশিক প্রশাসনিক এলাকাগুলোয়, সপ্তদশ শতাব্দীর শেষভাগে, যা ছিল কৌতূহলোদ্দীপক এক প্রণয়প্রথা, যাকে বলা হতো দরবারি প্রেম বা প্যালেস কোর্টিং। মাদ্রিদে যখন রাজদরবার প্রতিষ্ঠিত হলো তখন অভিজাত ঘরের কন্যাদের পাঠিয়ে দেওয়া হতো দরবারে, রাজমহিষীদের সহায়তা করার জন্য। এসব তরুণীদের বলা হতো ‘‘অপেক্ষারত তরুণীরা’’ বা ‘‘লেডিস-ইন-ওয়েটিং’’। এসব তরুণী রাজদরবারে কিছুকাল বসবাস করত আর নানা উৎসব-অনুষ্ঠানাদিতে অংশগ্রহণ করত। তাদের সাথে অমাত্য-রাজপুরুষদের যৌনসম্পর্ক স্থাপিত হতো অবলীলায়। রাজপুরুষেরা ছিল বিবাহিত, সুতরাং এই কামানুরাগ ছিল স্বল্পস্থায়ী, ও অবৈধও। এই তরুণীদের (লেডিস-ইন-ওয়েটিং) জন্য দরবারি প্রণয় ছিল অনেকটা প্রেমের শিক্ষানবিশি। ‘‘প্যালেস কোর্টিং’’ ছিল অনানুষ্ঠানিক এক শারীরিক যৌনতা আর কোর্টলি লাভ ছিল মানসিক যৌনতা।